CELEX: 32004L0079
Language: mt
Date: 2004-03-04 00:00:00
Title: Direttiva tal-Kummissjoni 2004/79/KE ta’l-4 ta’ Marzu 2004 li taddatta d-Direttiva 2002/94/KE, fil-qasam tat-tassazzjoni, in vista ta’l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja

1.5.2004   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 168/68
            
         DIRETTIVA TAL-KUMMISSJONI 2004/79/KE
   ta’l-4 ta’ Marzu 2004
   li taddatta d-Direttiva 2002/94/KE, fil-qasam tat-tassazzjoni, in vista ta’l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat ta’l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja (1), u partikolarment l-Artikolu 2(3) tiegħu,
   Wara li kkunsidrat l-Att ta’l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja (2), u partikolarment l-Artikolu 57(1) tiegħu,
   Billi:
   
               (1)
            
            
               Għal ċerti atti li jibqgħu validi wara l-1 ta’ Mejju 2004, u li jeħtieġu l-addattament minħabba l-adeżjoni, ma ġiex ipprovdut għall-addattamenti neċessarji fl-Att ta'l-Adeżjoni ta’l-2003, jew inkella ġie pprovdut għalihom iżda jeħtieġu addattamenti ulterjuri. Dawn l-addattamenti kollha għandhom jiġu addottati sabiex ikunu applikabbli mill-bidu ta’l-adeżjoni;
            
         
               (2)
            
            
               Sussegwenti għall-Artikolu 57(2) ta’l-Att ta’l-Adeżjoni, dawn l-addattamenti għandhom jiġu addottati mill-Kummissjoni fil-każi kollha fejn il-Kummissjoni addottat l-att oriġinali;
            
         
               (3)
            
            
               Id-Direttiva tal-Kummissjoni 2002/94/KE (3) għandha għalhekk tiġi emendata kif imsemmi hawn fuq,
            
         ADOTTAT DIN ID-DIRETTIVA:
   Artikolu 1
   Id-Direttiva 2002/94/KE ġiet emendata kif muri fl-Anness.
   Artikolu 2
   L-Istati Membri sejrin idaħħlu fis-seħħ il-liġijiet, ir-regolamenti u l-provedimenti amministrattivi meħtieġa sabiex jikkonformaw mad-Direttiva sa mhux aktar tard mid-data ta’l-adeżjoni. Sejrin sussegwentement jikkomunikaw lill-Kummissjoni t-test ta’ dawn il-provvedimenti u tabella ta' korrelazzjoni bejn dawn il-provvedimenti u din id-Direttiva.
   Meta l-Istati Membri jaddottaw dawn il-provvedimenti, ser ikollhom referenza għal din id-Direttiva jew ikunu akkumpanjati minn referenza tali meta jiġu ppubblikati uffiċjalment.
   Artikolu 3
   Din id-Direttiva ser tidħol fis-seħħ suġġetta għal, u mid-data tad-dħul fis-seħħ tat-Trattat ta’l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja.
   Artikolu 4
   Din id-Direttiva hija indirizzata lill-Istati Membri.
   
      Magħmula fi Brussel, ta’l-4 ta’ Marzu 2004.
      
         
            Għall-Kummissjoni
         
         Günter VERHEUGEN
         
            Membru tal-Kummissjoni
         
      
   
   
      (1)  ĠU L 236, 23.9.2003, p. 17
   
   
      (2)  ĠU L 236, 23.9.2003, p. 33
   
   
      (3)  ĠU L 337, 13.12.2002, p. 41
   
   
      ANNESS
      TASSAZZJONI
      Direttiva tal-Kummissjoni 2002/94/KE tad-9 ta’ Diċembru 2002 li tipprovdi regoli dettaljati għall-implimentazzjoni ta’ ċerti provedimenti tad-Direttiva tal-Kunsill 76/308/KEE dwar l-assistenza reċiproka għall-ġbir ta’ drittijiet relatati ma’ ċerti levies, dazji taxxi u miżuri oħra.
      F’Anness IV, il-kolonna tax-xellug taħt “Stat Membru” hija sostitwita minn dawn li ġejjin:
      
                   
               
               
                  “Belgique/België
               
            
                   
               
               
                  Česká Republika
               
            
                   
               
               
                  Danmark
               
            
                   
               
               
                  Deutschland
               
            
                   
               
               
                  Eesti
               
            
                   
               
               
                  Eλλάδα
               
            
                   
               
               
                  España
               
            
                   
               
               
                  France
               
            
                   
               
               
                  Ireland
               
            
                   
               
               
                  Italia
               
            
                   
               
               
                  Kύπρος
               
            
                   
               
               
                  Latvija
               
            
                   
               
               
                  Lietuva
               
            
                   
               
               
                  Luxembourg
               
            
                   
               
               
                  Magyarország
               
            
                   
               
               
                  Malta
               
            
                   
               
               
                  Nederland
               
            
                   
               
               
                  Österreich
               
            
                   
               
               
                  Polska
               
            
                   
               
               
                  Portugal
               
            
                   
               
               
                  Slovenija
               
            
                   
               
               
                  Slovensko
               
            
                   
               
               
                  Finland/Suomi
               
            
                   
               
               
                  Sverige
               
            
                   
               
               
                  United Kingdom”